text: Pædagoger kan spise uden skatte-regning
  05 oktober 2010 kl. 06.12
  Pædagoger behøver alligevel ikke at frygte, at de skal betale skat af frokosten i børnehaven - det havde ellers fået pædagogernes fagforening BUPL til at advare mod at spise sammen børnene i bl.a. den madordning, som Horsens kommune har.
  Skatterådet har fastslået i en ny afgørelse, at pædagoger skal beskattes af den mad, som de spiser sammen med børn i vuggestuen.
  Afgørelsen har vakt megen røre blandt pædagoger, fordi den går ud over pædagogikken og lægger op til, at pædagoger ikke spiser sammen med børnene.
  Skatteminister Troels Lund Poulsen (V) siger, at reglerne er som de er, på baggrund af det, som Skatterådet har besluttet.
  - Det kan jeg ikke gøre noget ved, men jeg kan lave om på reglerne, og det har jeg tænkt mig at gøre. Og det gør jeg hurtigst muligt, siger han til TV2 Øst.  
  Han har bedt sine embedsmænd komme med et oplæg, som han vil reagere på snarest.
  